stanford-oval/wikipedia huggingface dataset:
ไมกา

รูปแสดงกลุ่มแร่ไมกา(Muscovite)
รูปแสดงรอยแตกกลุ่มแร่ไมกา(Muscovite)
กลุ่มแร่ไมกา (อังกฤษ: Mica Group) ได้แก่ แร่ดิน (Clay mineral) และแร่กลีบหิน (flaky minerals) ประกอบด้วย ปิรามิดฐานสามเหลี่ยมที่จับตัวกันเป็นแผ่นซิลิเกด (sheet silicste) โดยแต่ละปิรามิดมีการใช้ออกซิเจนร่วมกับปิรามิดอื่นสามตัว จึงเหลือออกซิเจนอีกตัวที่ยังไม่สมดุล จึงมีสูตรทั่วไปว่า (Si4O10)n-4 ในกรณีที่ง่ายที่สุดก็คือเอา Al+3 มาจับกับออกซิเจน จนเกิดเป็นแร่ดินขาว (kaolinite)
ในกรณีของแร่ไมกาตัวอื่น เช่น คลอไรด์หรือไบโอไทด์ นอกจาก Al แล้วยังมีไอออนตัวอื่นปรากฏและจับตัวเป็นแผ่นซิลิเกด แรงเกาะยึดก็มีลักษณะคล้ายพวกที่เป็นโซ่ คือแรงเกาะยึดระหว่างซิลิเกดกับออกซิเจนมากกว่าแรงจากออกซิเจนกับแคทไอออนตัวอื่น ด้วยเหตุนี้เองแร่ดินและแร่กลีบหินจึงมักแตกออกหรือปรากฏรอยแตกถี่ๆ ไปตามระนาบของแผ่นนั่นเองสำหรับกรณีกลุ่มแร่แผ่น (mica group) เช่น ไบโอไทต์ (biotite) แคทไอออน Al+3 สามารถเข้ามาแทนที่ Si+4 ในปิรามิดโดยการแทนที่ไอออน และไม่ทำให้สมบัติการจัดต่อสายโซ่เปลี่ยนแปลง
เนื่องจาก Al+3 มีขนาดประจุเล็กกว่า Si+4 เล็กน้อย จึงอาจจับกับปิรามิดที่มีประจุลบเกินค่าอยู่หนึ่งประจุก็พบการทำให้ประจุสมดุลไม่สามารถทำได้การจัดต่อเพียงอย่างเดียว ดังนั้นจึงต้องนำเอาแคทไอออนมาเพิ่มในโครงสร้างผลึก โดยทั่วไปประมาณหนึ่งในสี่ของปิรามิดในกลุ่มแร่ไมกา (หรือกลุ่มแร่แผ่น) ประกอบด้วย Al+3 (แทนที่จะเป็น Si+4 ตามปกติ) ดังนั้นเพื่อให้ประจุสมดุล ต้องมีการเพิ่มประจุบวกของ K+1 หรือ Mg+2 หรือแม้แต่ Al+3 ด้วยกัน ภายนอกปิรามิด ตัวอย่างแร่ที่สำคัญคือ แร่กลีบหินขาว (Muscovite-มัสโคไวต์ ซึ่งมีสูตร KAl2(Si3Al)O10(OH) 2 แร่คลอไรต์ (Chlorite) นับได้ว่าเป็นแร่แผ่น ซึ่งโดยมากเป็นสีเขียว (คลอไรต์มาจากภาษากรีกซึ่งก็แปลว่าเขียว) มีปิรามิดจับต่อสายโซ่เป็นแผ่น ซึ่งประกอบด้วยประจุไม่สมดุล ดังนั้นจึงต้องต่อกันหรือเกาะกับไอออนประจุบวกของ Mg+2,Fe+2 และ Al+3 เพื่อให้ได้มากซึ่งสูตร (Mg,Fe,Al)6(Si,Al)4O10(OH)8 แร่กลีบหินเขียว (หรือแร่คลอไรด์) นี้มักเป็นแร่ที่เป็นผลมาจากการแปลงเปลี่ยน (alteration) มาจากแร่ตัวอื่นที่มี Fe และ Mg เป็นองค์ประกอบ เช่น ไบโอไทด์ ฮอนเบลด์ หรือออไจด์
แหล่งข้อมูลอื่น

Mineral Galleries data (อังกฤษ)
Mindat (อังกฤษ)
ไมกี มัวร์

| ข้อมูลส่วนตัว |
| --- | --- | --- | --- |
ชื่อเต็ม:  ไมกี สตีเวน แดนนี มัวร์
วันเกิด:   (2007-08-11) 11 สิงหาคม ค.ศ. 2007 (17 ปี)
สถานที่เกิด:  Southwark, England
ส่วนสูง:  1.80 เมตร (5 ฟุต 11 นิ้ว)
ตำแหน่ง:  ปีก
ข้อมูลสโมสร
สโมสรปัจจุบัน:  ทอตนัมฮอตสเปอร์
หมายเลข:  59
สโมสรเยาวชน
2016–:  ทอตนัมฮอตสเปอร์
สโมสรอาชีพ*
| ปี |  ทีม |  ลงเล่น |  (ประตู) |
| 2024– |  ทอตนัมฮอตสเปอร์ |  2 |  (0) |
ทีมชาติ‡
| 2022 |  England U15 |  4 |  (1) |
| 2022–2023 |  England U16 |  15 |  (7) |
| 2023– |  England U17 |  12 |  (10) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:35, 19 May 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:32, 30 May 2024 (UTC)
ไมกี สตีเวน แดนนี มัวร์ (อังกฤษ: Mikey Steven Danny Moore, เกิด 11 สิงหาคม 2007) เป็นนักฟุตบอลชาวอังกฤษ ซึ่งเล่นในตำแหน่งปีกให้กับทอตนัมฮอตสเปอร์รุ่นอายุไม่เกิน 18 ปี
ระดับสโมสร

มัวร์ย้ายไปอยู่กับทอตนัมฮอตสเปอร์เพื่อพัฒนาฝีเท้าในฐานะนักฟุตบอลเยาวชนรุ่นอายุไม่เกิน 9 ปี ในฤดูกาล 2022–23 เขาเป็นส่วนหนึ่งของทีมเยาวชนของทอตนัมฮอตสเปอร์ที่คว้าแชมป์ทั้งรุ่นอายุไม่เกิน 17 ปี, 18 ปี และลงเล่นให้กับทีมรุ่นอายุไม่เกิน 19 ปีในยูฟ่ายูธลีก นอกจากนี้ เขายังเป็น 1 ในผู้เล่นที่อายุน้อยที่สุดที่ลงประเดิมสนามให้กับทีมรุ่นอายุไม่เกิน 21 ปี ด้วยวัยเพียง 15 ปี เขาช่วยให้ทอตนัมคว้าแชมป์พรีเมียร์ลีกคัพรุ่นอายุไม่เกิน 17 และรุ่นอายุไม่เกิน 18 ปีมาครอง ในวันที่ 17 มิถุนายน 2023 มัวร์เซ็นสัญญากับสเปอร์สในรูปแบบ "สัญญาเด็กนักเรียน" ซึ่งจะเปลี่ยนเป็นสัญญาอาชีพเมื่อเขาอายุครบ 17 ปี
ในวันที่ 14 พฤษภาคม 2024 มัวร์ประเดิมสนามให้กับทีมชุดใหญ่ในนัดที่เปิดบ้านพ่ายแมนเชสเตอร์ซิตี 0–2 กลายเป็นผู้เล่นที่อายุน้อยที่สุดของสโมสรที่ลงเล่นในพรีเมียร์ลีก ด้วยวัยเพียง 16 ปี 277 วัน ทำลายสถิติเดิมของเดน สการ์เล็ตต์กองหน้ารุ่นพี่ร่วมสโมสรที่เคยทำไว้
ไมค์ ทินดัลล์

| ไมค์ ทินดัลล์ |
| --- | --- |

เกิด: ไมเคิล เจมส์ ทินดัลล์  (1978-10-18) 18 ตุลาคม ค.ศ. 1978 (46 ปี) โอ๊ตลี่ อังกฤษ
ส่วนสูง: 1.85 m (6 ft 1 in)
คู่สมรส: ซารา ฟิลลิปส์  30 กรกฎาคม 2011-ปัจจุบัน
บุตร: มีอา ทินดัลล์   เลนา ทินดัลล์   ลูคัส ทินดัลล์
ไมเคิล เจมส์ ทินดัลล์ (อังกฤษ: Michael James Tindall) (เกิด 18 ตุลาคม ค.ศ. 1978) เป็นนักรักบี้ชาวอังกฤษ สังกัดทีมกลอสเตอร์ เขาสมรสกับซารา ฟิลลิปส์ พระธิดาในเจ้าหญิงแอนน์ พระราชกุมารีกับมาร์ก ฟิลลิปส์ พระราชนัดดาในสมเด็จพระราชินีนาถอลิซาเบธที่ 2 แห่งสหราชอาณาจักรกับเจ้าชายฟิลิป ดยุกแห่งเอดินบะระ
โมแกเล-อึมแบมเบ

ภาพวาดโมแกเล-อึมแบมเบ
โมแกเล-อึมแบมเบ (อังกฤษ: Mokèlé-mbèmbé; ลิงกาลา: Mokɛle-mbɛmbe) เป็นชื่อเรียกของสัตว์ลึกลับขนาดใหญ่ที่พบในหนองน้ำหรือทะเลสาบของตอนกลางของทวีปแอฟริกา ได้แก่บริเวณลุ่มแม่น้ำคองโกของประเทศแคเมอรูน, สาธารณรัฐคองโก, สาธารณรัฐประชาธิปไตยคองโก และแซมเบีย โมแกเล-อึมแบมเบมีรูปร่างคล้ายไดโนเสาร์จำพวกซอโรพอด เช่น แบรคิโอซอรัสหรือบรอนโตซอรัส โดยชื่อนี้เป็นภาษาลิงกาลามีความหมายว่า "ผู้เดียวที่หยุดการไหลของน้ำได้"
โมแกเล-อึมแบมเบเป็นสัตว์ที่อยู่ในตำนานเล่าขานของชนเผ่าพื้นเมือง เช่น ปิกมี ว่าเป็นสัตว์ดุร้าย มักทำร้ายคนหรือสัตว์ที่เข้าใกล้ตัว โดยจะฆ่าให้ถึงตายแต่จะไม่กิน มีรายงานการพบเห็นอย่างเป็นทางการครั้งแรกใน ค.ศ. 1766 โดยบาทหลวงชาวฝรั่งเศสที่เข้าไปเผยแพร่ศาสนาในแคเมอรูนชื่อ ลีแว็ง บอนาว็องตูร์ ว่าพบเห็นรอยเท้าขนาด 3 ฟุต ที่มีนิ้วเท้า 3 นิ้ว ริมแม่น้ำ พร้อมกับเรื่องเล่าจากชาวพื้นเมือง จากนั้นก็มีรายงานการพบเห็นอีกครั้งต่อมาในปี ค.ศ. 1909 โดยพอล กราตซ์ ได้บันทึกว่าเขาพบโมแกเล-อึมแบมเบในขณะที่มันว่ายน้ำอยู่ในบึงอย่างสบายอารมณ์ใกล้กับทะเลสาบบังเวอูลูของประเทศแซมเบีย และเรียกชื่อมันว่า อึนซังกา (Nsanga)
จากนั้นก็มีการอ้างว่าพบเห็นอีกหลายครั้ง โดยนักสำรวจหรือนักผจญภัยชาวตะวันตกในอีกหลายปีต่อมา จนกระทั่งในทศวรรษที่ 90 มีปฏิบัติการตามล่าอย่างจริงจังถึง 2 ครั้งใหญ่  รวมทั้งมีการบันทึกภาพได้ด้วยในระยะไกลโดยนักท่องเที่ยวชาวญี่ปุ่น ใน ค.ศ. 1988 และพบสิ่งที่คล้ายรอยเท้า แต่ก็ยังไม่มีใครพบหลักฐานหรือสิ่งที่ยืนยันได้จะจะจริง ๆ แต่พอสรุปรูปร่างและขนาดของโมแกเล-อึมแบมเบได้ว่า มีความยาวลำตัว 5-10 เมตร คอยาว 1.6-3.3 เมตร หางยาว 1.6-3.3 เมตร มีผิวสีน้ำตาลแดง ไม่มีเกล็ด กินพืช 2 ชนิดเป็นอาหาร การพบเห็นครั้งสุดท้ายเกิดขึ้นเมื่อเดือนเมษายน ค.ศ. 2000 ในประเทศแคเมอรูน โดยเจ้าหน้าที่พิทักษ์ป่าแคเมอรูน 2 คนมีความเชื่อว่าเนื้อโมแกเล-อึมแบมเบมีอาถรรพ์ด้วย เนื่องจากมีเรื่องเล่าว่าเผ่าปิกมีกลุ่มหนึ่งได้ฆ่ามันและกินเนื้อของมัน แล้วจู่ ๆ ทุกคนที่ได้กินเนื้อของมันได้ตายอย่างลึกลับทุกคน ปัจจุบันคาดว่า โมแกเล-อึมแบมเบอาจสูญพันธุ์ไปแล้วก็เป็นได้
วัฒนธรรมร่วมสมัย

เรื่องราวของโมแกเล-อึมแบมเบได้ถูกอ้างอิงถึงในภาพยนตร์ในปี ค.ศ. 2012 เรื่อง The Dinosaur Project
นอกจากนี้แล้วชื่อของโมแกเล-อึมแบมเบยังได้ถูกตั้งเป็นชื่อวิทยาศาสตร์ของปลาน้ำจืดจำพวกปลาไบเคอร์ ซึ่งเป็นฟอสซิลที่มีชีวิตจำพวกหนึ่ง ที่พบในทวีปแอฟริกาด้วย คือ Polypterus mokelembembe
แหล่งข้อมูลอื่น

http://www.mokelembembe.com/ เก็บถาวร 2003-10-20 ที่ เวย์แบ็กแมชชีน
วิดีโอคลิปของสิ่งที่นักท่องเที่ยวชาวญี่ปุ่นถ่ายไว้ได้
รายงานจากบีบีซี (อังกฤษ)
โมโตโรลา ไดนาแท็ค

ไดนาแท็ค 8000X โทรศัพท์มือถือรุ่นแรกของโลกที่วางจำหน่ายทั่วไปตั้งแต่ปี ค.ศ. 1983
ไดนาแท็ค (อังกฤษ: DynaTAC) เป็นโทรศัพท์มือถือที่ผลิตและจัดจำหน่ายโดยโมโตโรลา ตั้งแต่ปี ค.ศ. 1983 ถึง ค.ศ. 1994 โมโตโรลา ไดนาแท็ค รุ่น 8000X เป็นโทรศัพท์มือถือแบบพกพาเครื่องแรกของโลก ที่ได้รับการรับรองจากคณะกรรมการกลางกำกับดูแลกิจการสื่อสารของสหรัฐ (FCC) เมื่อวันที่ 21 กันยายน ค.ศ. 1983 โดยทำงานในมาตรฐาน 1 จี คือใช้สำหรับโทรเข้า-ออก ใช้เวลาชาร์จแบตเตอรี่จนเต็มถึงประมาณ 10 ชั่วโมง มีเวลาสนทนา 30 นาที นอกจากนี้ยังมีจอแสดงผลแอลอีดีสำหรับโทรออกหรือวางสาย 1 ใน 30 หมายเลขโทรศัพท์ ราคาอยู่ที่ 3,995 ดอลลาร์สหรัฐในปี ค.ศ. 1984 ซึ่งเป็นปีที่วางจำหน่ายเชิงพาณิชย์ เทียบเท่ากับ 9,831 ดอลลาร์สหรัฐในปี ค.ศ. 2019 ไดนาแท็คย่อมาจาก "Dynamic Adaptive Total Area Coverage" แปลว่า "การปรับแบบไดนามิกให้ครอบคลุมพื้นที่ทั้งหมด"
มีหลายรุ่นตามมาโดยเริ่มตั้งแต่ปี ค.ศ. 1985 กับยุค 8000X และดำเนินการต่อด้วยการอัปเดตความถี่ที่เพิ่มขึ้นเป็นระยะจนถึงคลาสสิกทู (Classic II) ในปี ค.ศ. 1993 บทบาทส่วนใหญ่ของไดนาแท็คถูกแทนที่ด้วย โมโตโรลา ไมโครแท็ค ที่มีขนาดเล็กกว่ามาก เมื่อเปิดตัวครั้งแรกในปี ค.ศ. 1989 และเมื่อถึงเวลาที่ โมโตโรลา สตาร์แท็ค เปิดตัวในปี ค.ศ. 1996 ไดนาแท็คก็ล้าสมัย
คำอธิบาย

มีการสร้างผลิตภัณฑ์ต้นแบบหลายชิ้นระหว่างปี ค.ศ. 1973 ถึง ค.ศ. 1983 แต่ผลิตภัณฑ์ที่ FCC ยอมรับมีน้ำหนัก 28 ออนซ์ (790 กรัม) และสูง 10 นิ้ว (25 เซนติเมตร) ไม่รวมสายอากาศยางชนิด "เป็ดยาง" ที่สามารถยืดหยุ่นได้ นอกเหนือจากปุ่มกดโทรศัพท์ 12 ปุ่มทั่วไปแล้วยังมีปุ่มพิเศษเพิ่มเติมอีก 9 ปุ่ม ดังนี้
Rcl (recall วางสาย)
Clr (clear เคลียร์)
Snd (send ส่ง)
Sto (store ร้านค้า)
Fcn (function ฟังก์ชัน)
End (ปิด)
Pwr (power เปิด)
Lock (ล็อก)
Vol (volume ปรับเสียง)
โดยใช้เทคโนโลยีบางอย่างที่เคยใช้ในระบบอะโลฮาเน็ต ซึ่งรวมถึงตัวรับส่งสัญญาณโลหะ-ออกไซด์-เซมิคอนดักเตอร์ (MOS) และเทคโนโลยีโมเด็ม
ไดนาแท็ค 8 ซีรีส์, คลาสสิก, คลาสสิกทู, อัลตราคลาสสิก และอัลตราคลาสสิกทู มีจอแสดงผลแอลอีดี พร้อมไดโอดเปล่งแสงสีแดง ไดนาแท็คอินเตอร์เนชันแนลซีรีส์ มีไดโอดเปล่งแสงสีเขียว และไดนาแท็ค 6000XL ใช้จอแสดงผลเรืองแสงสูญญากาศ จอแสดงผลเหล่านี้ถูกจำกัดอย่างมากในข้อมูลที่สามารถแสดงได้ แบตเตอรี่อนุญาตให้โทรได้นานถึง 1 ชั่วโมง หลังจากนั้นจำเป็นต้องชาร์จโทรศัพท์นานถึง 10 ชั่วโมงในเครื่องชาร์จแบบหยด หรือ 1 ชั่วโมงในเครื่องชาร์จแบบเร็วซึ่งเป็นอุปกรณ์เสริมแยกต่างหาก ในขณะที่ยังคงรักษาชื่อไดนาแท็คไว้ แต่ 6000XL นั้นไม่เกี่ยวข้องกับไดนาแท็ค 8000 ซีรีส์โดยสิ้นเชิง เนื่องจากเป็นโทรศัพท์แบบพกพาที่มีไว้สำหรับติดตั้งในยานพาหนะ
ไดนาแท็คถูกแทนที่โดยไมโครแท็คในปี ค.ศ. 1989
ดูเพิ่ม

ระบบโทรศัพท์มือถือขั้นสูง
โมโนเซ็กชวล

โมโนเซ็กชวลลิตี (อังกฤษ: Monosexuality) หรือ โมโนเซ็กชวล (อังกฤษ: Monosexual) คือผู้ที่มีความรักโรแมนติกหรือแรงดึงดูดทางเพศกับเพศเดียวหรือสถานะเพศเดียวเท่านั้น คนที่เป็นโมโนเซ็กชวลนั้นจะเป็นคนรักต่างเพศหรือรักร่วมเพศก็ได้ ในการพูดคุยเรื่องรสนิยมทางเพศนั้น คำว่าโมโนเซ็กชวลมีไว้เพื่อใช้แยกแยะออกจากไบเซ็กชวล หรือแพนเซ็กชวลเท่านั้นและเพศอื่น ๆ หรือการเป็นกลางทางเพศ โมโนเซ็กชวลบางครั้งถูกมองว่าเป็น คำที่เสื่อมเสียหรือใช้โจมตีกลุ่มคนที่เป็นโมโนเซ็กชวลเองโดยเฉพาะชายเกย์และเลสเบี้ยน
รายงานคินซีพบว่าในประสบการณ์การมีความเสียวสุดยอดทางเพศนั้นกว่าร้อยละ 63 ของผู้ชายและร้อยละ 87 ของผู้หญิงอธิบายว่าตนเป็นคนรักร่วมเพศเท่านั้นหรือรักต่างเพศเท่านั้น ฉะนั้นจึงนับว่าเป็นโมโนเซ็กชวล
ความหมายอื่น

คำว่า โมโนเซ็กชวล ถูกใช้เพื่อเปรียบเทียบกับพอลีแอเมอรี(บางครั้งอาจสับสนกับพอลีเซ็กชวล) ที่สือถึงคนที่มีความต้องการมีความสัมพันธ์ทางเพศกับคนมากกว่าหนึ่งคน ภายใต้นิยามนี้คนที่เป็นโมโนเซ็กชวลนั้นจึงหมายถึงคนที่มีความปรารถนาที่จะมีสัมพันธ์ทางเพศกับคนเพียงคนเดียวและ (เหมือนพอดีแอเมอรี) จะเป็นรักร่วมเพศ รักสองเพศหรือรักต่างเพศก็ได้
ดูเพิ่ม

โฮโมโฟเบีย
โมบิลสูทกันดั้มดับเบิลโอ เดอะมูฟวี่: การตื่นของผู้บุกเบิก

| โมบิลสูทกันดั้มดับเบิลโอ เดอะมูฟวี่: การตื่นของผู้บุกเบิก |
| --- | --- |

กำกับ: เซจิ มิซึชิมะ
บทภาพยนตร์: โยสุเกะ คุโระดะ
นักแสดงนำ: มะโมะรุ มิยะโนะ ชินอิชิโร มิกิ ฮิโระยุกิ โยะชิโนะ ฮิโระชิ คะมิยะ
ตัดต่อ: ยุกิโกะ โนะจิริ
ดนตรีประกอบ: เค็นจิ คะวะอิ
บริษัทผู้สร้าง: ซันไรส์ 
ผู้จัดจำหน่าย: โชชิกุ ไมนิจิ บอร์ดแคสติ้ง บันได เอ็นเตอร์เทนเมนต์
วันฉาย:   18 กันยายน ค.ศ. 2010 (2010-09-18) 
ความยาว: 120 นาที
ประเทศ: ญี่ปุ่น
ภาษา: ญี่ปุ่น
โมบิลสูทกันดั้มดับเบิ้ลโอ เดอะมูฟวี่: การตื่นของผู้บุกเบิก (ญี่ปุ่น: 劇場版 機動戦士ガンダム00 -A wakening of the Trailblazer-; โรมาจิ: Gekijōban Kidō Senshi Gandamu Daburu Ō -A wēkuningu obu za Torēruburēzā-, อังกฤษ: Mobile Suit Gundam 00 the Movie: A Wakening of the Trailblazer) เป็นภาพยนตร์อนิเมะซึ่งมีเนื้อหาต่อเนื่องจากอนิเมะทางโทรทัศน์ชุดโมบิลสูทกันดั้มดับเบิลโอ มีเนื้อหาเกี่ยวกับการต่อสู้ของกลุ่มองค์กรติดอาวุธเอกชน "เซเลสเชี่ยล บีอิ้ง" ในช่วง 2 ปีหลังจากจบเหตุการณ์ในภาคโทรทัศน์ โดยเป็นการต่อสู้กับสิ่งมีชีวิตต่างดาวที่ไม่มีใครรู้จักมาก่อน ซึ่งถูกเรียกชื่อว่า "ELS" นับได้ว่าเป็นซีรีส์กันดั้มชุดแรกที่มีเนื้อหากล่าวถึงสิ่งมีชีวิตจากต่างดาว
ภาพยนตร์เรื่องนี้ออกฉายรอบปฐมทัศน์ที่ประเทศญี่ปุ่นและประเทศสิงคโปร์เมื่อวันที่ 18 กันยายน ค.ศ. 2010 ออกฉายในงาน New York Anime Festival เมื่อวันที่ 10 ตุลาคม และในงาน Anime Festival Asia ในวันที่ 13 พฤศจิกายน ปีเดียวกัน ทั้งนี้ ซันไรส์ได้ตัดสินใจทำคำบรรยายบทภาพยนตร์เป็นภาษาอังกฤษอย่างเป็นทางการสำหรับอนิเมะชุดกันดั้ม โดยนำร่องจากภาพยนตร์เรื่องนี้ในรอบการออกฉายที่ประเทศสิงคโปร์ หลังจากนั้นจึงได้มีการจัดจำหน่ายในรูปแบบ Blu-ray และ DVD ที่ญี่ปุ่น เมื่อวันที่ 25 ธันวาคม ค.ศ. 2010
สำหรับในประเทศไทย ลิขสิทธิ์ในการจำหน่ายภาพยนตร์ "โมบิลสูทกันดั้มดับเบิ้ลโอ เดอะมูฟวี่: การตื่นของผู้บุกเบิก" เป็นของบริษัท DEX เช่นเดียวกับแอนิเมชั่นทางโทรทัศน์ชุดโมบิลสูทกันดั้มดับเบิ้ลโอ
คณะผู้สร้าง

ผู้กำกับภาพยนตร์ : เซจิ มิซึชิมะ
ผู้ช่วยผู้กำกับภาพยนตร์ : คะสึกิ อะกะเนะ
บทภาพยนตร์ : ยูซุเกะ คุโระดะ
งานผลิต : คะสุมิ คะวะชิโระ, ยะซุโอะ มิยะงะวะ, ฮิโระ มะรุยะมะ, ฮิโระโอะมิ อิเคะทะนิ, ชิน ซะซะกิ
ออกแบบตัวละคร : ฮิโระมิสึ โมะรึชิตะ, คะโยะ อิเคะดะ, เค็นอิชิ โอนุกิ, มิชิโนะริ ชิบะ, ทะกะโอะ มะกิ, เทะสึยะ มะสึกะวะ
ออกแบบหุ่นยนต์ : ฮิโตะชิ ฟุคุชิ, คะเนะทะเกะ เอะบิกะวะ, เค็นจิ เทะระโอะกะ, นะโอฮิโระ วะชิโอะ, เซอิชิ นะกะทะนิ, ทะกะยุกิ ยะนะเซะ
ลำดับความต่อเนื่อง : เอจิ วะกะมะสึ
กำกับภาพ : ทะเคะชิ คะสึระยะมะ
เพลงประกอบ : เค็นจิ คะวะอิ
กำกับเสียง  : มะซะฟุมิ มิมะ
สตูดิโอผู้ผลิต : ซันไรส์
คณะผู้สร้าง > รายชื่อนักพากย์

เซ็ตสึนะ เอฟ. เซย์เอย์ : มะโมะรุ มิยะโนะ
ล็อกออน สตราทอส / ไลล์ ดีแลนดี้ : ชินอิชิโร มิกิ
ทีเอเรีย เออร์เด้ : ฮิโระชิ คะมิยะ
อาเลลูยาห์ ฮาปติซึ่ม : ฮิโระยุกิ โยะชิโนะ
สุเมรากิ ลี โนริเอกะ : ยูโกะ ฮนนะ
มารี พาร์ฟาซี / โซม่า พีรีส : อะริซะ โอะงะซะวะระ
เฟลท์ เกรซ : อะยะฮิ ทะกะงะกิ
มิเลนา วาสตี้ : ฮะรุกะ โทะมะสึ
ลาสเซ่ ไอออน : ฮิโระกิ โทชิ
คริสตีน่า เซียร์ร่า : อะริเสะ ซะโต
หลุยส์ ฮาเลวี่ : ชิวะ ไซโตะ
ซาจิ ครอสโร้ด : มิยุ อิริโนะ
มารีน่า อิสมาอิล : อะยุมิ สึเนะมะสึ
เคธี่ มาเนคิน : มินะมิ ทะกะยะมะ
แพทริค คอลาร์ซาวร์ : เค็นจิ ฮะมะดะ
เดสคาร์ต ชาแมน : เรียว คะสึจิ
อังเดร สเมอร์นอฟ : เทะสึ ชิระโตะริ
มีน่า คาร์มีน : ริเอะ คุกิมิยะ
เกรแฮม เอเคอร์: ยูอิชิ นะกะมุระ
บิลลี่ คาตางิริ : ยูจิ อุเอะดะ
ผู้ช่วยประธานาธิบดีสหพันธ์โลก : ฟุมิโนะริ โคะมะสึ
อีโอเลีย เชนเบิร์ก : สึโตะมุ อิโซะเบะ
อี. เอ. เรย์ : โทรุ ฟุรุยะ
ฮาโร่ : อะริซะ โอะงะซะวะระ
คณะผู้สร้าง > เพลงประกอบ

Image Song : CHANGE โดย UVERworld
เพลงเปิด : โทะสะซะเระตะ เซไค, [Tozasareta sekai] (閉ざされた世界) โดย The Back Horn
เพลงแทรก : โม นะนิ โมะ โคะวะคุไน, โคะวะคุ วะ ไน, [Mou nani mo kowakunai, kowaku wanai] (もう何も怖くない、怖くはない) โดย จิอะกิ อิชิกะวะ
เพลงปิด : คัวเลีย, [Qualia] (クオリア) โดย UVERworld
แหล่งข้อมูลอื่น

โมบิลสูทกันดั้มดับเบิลโอ เดอะมูฟวี่: การตื่นของผู้บุกเบิก (อนิเมะ) ที่เครือข่ายข่าวอนิเมะ
00 เว็บไซต์อย่างเป็นทางการ
โมนูเมนต์แวลเลย์ 2

| โมนูเมนต์แวลเลย์ 2 |
| --- | --- |
ผู้พัฒนา: อัสทูเกมส์
ผู้จัดจำหน่าย: อัสทูเกมส์, เท็นเซนต์เกมส์
เอนจิน: ยูนิตี
เครื่องเล่น: ไอโอเอส, แอนดรอยด์
วางจำหน่าย: ไอโอเอสทั่วโลก: 5 มิถุนายน ค.ศ. 2017 (2017-06-05)แอนดรอยด์ทั่วโลก: 6 พฤศจิกายน ค.ศ. 2017 (2017-11-06)
แนว: ปริศนา
รูปแบบ: เดี่ยว
โมนูเมนต์แวลเลย์ 2 (อังกฤษ: Monument Valley 2 เขียนตามสไตล์เป็น Monument Valley II) เป็นเกมปริศนาแนวอินดีที่ผลิตและเผยแพร่โดยอัสทูเกมส์ ซึ่งเป็นภาคต่อของ  โมนูเมนต์แวลเลย์ ที่เผยแพร่ในปีค.ศ.2014 โดยตัวเกมภาคสองสำหรับไอโอเอสถูกเผยแพร่ในเดือนมิถุนายน ค.ศ. 2017 และสำหรับแอนดรอยด์ในเดือนพฤศจิกายน ค.ศ. 2017
วิธีเล่น

โมนูเมนต์แวลเลย์ 2 เป็นเกมที่เสนอมุมมองไอโซเมทริกซ์ (isometric view) โดยมีเป้าหมายให้นำโรกับลูกของเธอผ่านเขาวงกตที่มีส่วนประกอบของภาพลวงตาและวัตถุที่เป็นไปไม่ได้ ผู้เล่นสามารถแตะบนหน้าจอเพื่อใหโรหรือลูกของเธอเดินไป (ขึ้นอยู่กับตอน) หรือทำให้สถาปัตยกรรมในด่านนั้นเกิดการเปลี่ยนแปลง เพื่อชนะภารกิจนั้น
การตอบรับ

โมนูเมนต์แวลเลย์ 2 ได้รับเสียงวิจารณ์ส่วนใหญ่ในแง่บวก บนเมทาคริติกให้คะแนนไป 83 จาก 100 คะแนน ทาง โพลีกอน ให้คะแนนไป 8 ต่อ 10 ทาง เดสทรักทอยด์ ให้คะแนนไป 8 ต่อ 10 แล้วยกย่องเกมสำหรับการพัฒนาจากภาคก่อน และทางเกมซีโบให้ไป 4.5 จาก 5 ดาว อย่างไรก็ตาม เหมือนกับเกมก่อนหน้า คำวิจารณ์หลักของ โมนูเมนต์แวลเลย์ 2 คือความสั้นของเกม
ภายในหนึ่งปี ตัวเกมถูกขายไป 3.5 ล้านฉบับ โดยมีรายได้กว่า 10.4 ล้านดอลลาร์สหรัฐ เนื่องจากตัวเกมให้โหลดฟรีในประเทศจีน ทำให้มีการดาวน์โหลดไปกว่า 30 ล้านครั้ง โดยผลรวมของเกมทั้งภาคแรกและภาคต่อมาในเดือนกันยายน ค.ศ. 2019 ถูกดาวน์โหลดไปกว่า 80 ล้านครั้ง
ตัวเกมถูกเข้าชิงสำหรับ "เกมสำหรับโทรศัพท์ดีเด่น" ในรายการ เกมออฟเดอะเยียร์อะวอร์ด ประจำปี 2017 ของเดสทรักทอยด์ (Destructoid) และชนะรางวัลที่มีชื่อเดียวกันในรางวัลดีเด่นประจำปี 2017 ของ IGN แต่ทว่ายังคงเข้าชิงในสาขา "เกมปริศนาดีเด่น" และ "ศิลปะดีเด่น" ตัวเกมได้อันดับสองในสาขา "เกมปริศนาดีเด่น" ใน Reader's Choice Best of 2017 Awards ของ เกมอินฟอร์เมอร์ เดอะเวิร์จ ยกให้เป็นหนึ่งใน 15 เกมที่ดีที่สุดในปีค.ศ. 2017
การตอบรับ > รางวัล

| ปี | รางวัล | หมวดหมู่ | ผล | อ้างอิง |
| --- | --- | --- | --- | --- |
| 2017 | Golden Joystick Awards | Handheld/Mobile Game of the Year | เสนอชื่อเข้าชิง |  |
| 2017 | Golden Joystick Awards | Ultimate Game of the Year | เสนอชื่อเข้าชิง |  |
| 2017 | The Game Awards 2017 | เกมสำหรับโทรศัพท์ดีเด่น | ชนะ |  |
| 2018 | ดี.ไอ.ซี.อี. อะวอร์ดส์ประจำปี ครั้งที่ 21 | เกมสำหรับโทรศัพท์ของปี | เสนอชื่อเข้าชิง |  |
| 2018 | National Academy of Video Game Trade Reviewers Awards | Art Direction, Contemporary | เสนอชื่อเข้าชิง |  |
| 2018 | National Academy of Video Game Trade Reviewers Awards | Game, Puzzle | เสนอชื่อเข้าชิง |  |
| 2018 | Italian Video Game Awards | เกมสำหรับโทรศัพท์ดีเด่น | ชนะ |  |
| 2018 | SXSW Gaming Awards | เกมสำหรับโทรศัพท์ประจำปี | เสนอชื่อเข้าชิง |  |
| 2018 | Game Developers Choice Awards | เกมสำหรับโทรศัพท์ดีเด่น | เสนอชื่อเข้าชิง |  |
| 2018 | Game Audio Network Guild Awards ประจำปี ครั้งที่ 16 | Best Game Audio Article, Publication or Broadcast | เสนอชื่อเข้าชิง |  |
| 2018 | Game Audio Network Guild Awards ประจำปี ครั้งที่ 16 | Best Sound Design for an Indie Game | เสนอชื่อเข้าชิง |  |
| 2018 | 14th British Academy Games Awards | British Game | เสนอชื่อเข้าชิง |  |
| 2018 | 14th British Academy Games Awards | Family | เสนอชื่อเข้าชิง |  |
| 2018 | 14th British Academy Games Awards | Mobile Game | เสนอชื่อเข้าชิง |  |
| 2018 | 2018 Webby Awards | Best Art Direction | เสนอชื่อเข้าชิง |  |
| 2018 | 2018 Webby Awards | Best Game Design | เสนอชื่อเข้าชิง |  |
| 2018 | 2018 Webby Awards | Best User Experience | เสนอชื่อเข้าชิง |  |
| 2018 | 2018 Webby Awards | Best Visual Design | เสนอชื่อเข้าชิง |  |
| 2018 | 2018 Webby Awards | Puzzle | ชนะ |  |
| 2018 | Develop Awards | Visual Design | เสนอชื่อเข้าชิง |  |
| 2018 | Develop Awards | Music Design | เสนอชื่อเข้าชิง |  |
| 2018 | Develop Awards | Sound Design (ustwo Games) | เสนอชื่อเข้าชิง |  |
| 2018 | The Independent Game Developers' Association Awards | Best Audio Design | เสนอชื่อเข้าชิง |  |
| 2018 | The Independent Game Developers' Association Awards | Best Puzzle Game | เสนอชื่อเข้าชิง |  |
| 2018 | The Independent Game Developers' Association Awards | Visual Design | เสนอชื่อเข้าชิง |  |
แหล่งข้อมูลอื่น

เว็บไซต์ทางการ
ไมก์ เดินต์

| ไมค์ เดิร์นท์ |
| --- | --- |
Mike Dirnt
ข้อมูลพื้นฐาน
ชื่อเกิด: Michael Ryan Pritchard
รู้จักในชื่อ: Mike Dirnt, Van Gough
เกิด:  (1972-05-04) 4 พฤษภาคม ค.ศ. 1972 (52 ปี) Berkeley, California, U.S.
ไมค์ เดิร์นท์(อังกฤษ: Mike Dirnt) เป็นมือเบส และนักร้องเสียงประสานให้กับ "กรีนเดย์” (อังกฤษ: Green Day)  ตอนยังศึกษาอยู่ เขามักเล่นแอร์เบส และในช่วงระหว่างที่เขาดีดสายแอร์เบส เขามักทำให้เกิดเสียง “เดิร์นท์ เดิร์นท์ เดิร์นท์” และเสียงนี้จึงกลายมาเป็นชื่อในวงการของเขา "ไมค์ เดิร์นท์”
การเริ่มการทำงาน

เดิร์นท์เกิดที่เมืองออร์แลนโด รัฐฟลอริดา และเติบโตขึ้นที่เมืองโรดีโอ แคลิฟอร์เนีย เขาเป็นบุตรบุญธรรมของมารดาชาวพื้นเมืองอเมริกันและบิดาชาวอเมริกันเชื้อสายยุโรป  หลังจากวันเกิดปีที่ 6 ของเขาไม่นาน พ่อแม่บุญธรรมของเขาหย่ากัน ซึ่งสั่นคลอนความสัมพันธ์ระหว่างพ่อบุญธรรมซึ่งเป็นโปรแกรมเมอร์ผู้มีอันจะกิน กับแม่ผู้มีชีวิตยากลำบากของเขา “ผมเติบโตมากับคุณแม่ที่เกลียดผู้ชายผิวขาว แต่เธอเลือกที่จะรักผม” เขากล่าว
ต่อมาแม่ของเขาแต่งงานใหม่  และหนีไปหลังจากนั้นไม่นาน ซึ่งทำให้เขาสนิทสนมกับพ่อเลี้ยง  แต่พ่อเลี้ยงก็เสียชีวิตเมื่อเขาอายุได้ 17 ปี    ก่อนหน้านั้นตอนที่เขาอายุ 15 ปี เขาออกมาอยู่ด้วยตัวเองโดยอาศัยอยู่ในรถบรรทุกของเขา ต่อมาเขาจึงเช่าห้องในบ้านของอาร์มสตรองอยู่ เขาศึกษาชั้นมัธยมปลายที่โรงเรียนซาเลเซียน ไฮสคูล (ตอนนั้นเขาเป็นสมาชิกวง เฮลเดอร์ แอนด์ เดอะ เฮลเดอนอทส์) ต่อมาเขาย้ายมาอยู่ที่โรงเรียนจอห์น สเว็ตต์ ไฮสคูล และสุดท้ายจบการศึกษาจากโรงเรียนพิโนลย์ วัลเล่ย์ ไฮสคูล ในปี 2533 และเริ่มออกทัวร์กับวงกรีนเดย์ทันที
คอนเสิร์ตของกรีนเดย์ในงานวู้ดสต็อค ปี 2537 ถือเป็นเหตุการณ์ที่ต้องบันทึกไว้ในหน้าประวัติศาสตร์ เพราะตอนนั้นเกิดสงครามปาโคลนระหว่างนักดนตรีกับกลุ่มผู้ชม จนกระทั่งมีแฟนเปื้อนโคลนกลุ่มหนึ่งปีนขึ้นไปบนเวทีตอนท้ายของการแสดง แต่เจ้าหน้าที่รักษาความปลอดภัยกลับเข้าใจผิดคิดว่าเดิร์นท์คือกลุ่มแฟนเพลงเลือดร้อน เขาถูกชาร์จตัวจนทำให้ฟันหักหลายซี่
ไมก์ แอชลีย์

| ไมก์ แอชลีย์ |
| --- | --- |

เกิด: ไมเคิล เจมส์ วอลเลซ แอชลีย์  (1964-09-09) 9 กันยายน ค.ศ. 1964 (60 ปี) วอลซอลล์ สแตฟฟอร์ดเชอร์
อาชีพ: นักธุรกิจ
ไมเคิล เจมส์ วอลเลซ แอชลีย์ (อังกฤษ: Michael James Wallace Ashley; เกิด 9 กันยายน ค.ศ. 1964) เป็นผู้ประกอบการค้าปลีกชาวอังกฤษและประธานเจ้าหน้าที่ฝ่ายบริหารบริษัทเฟรเซอส์กรูปจำกัด (มหาชน) (เดิมชื่อ สปอร์ตไดเร็กต์อินเตอร์เนชันแนล) เขาเป็นเจ้าของสโมสรฟุตบอลนิวคาสเซิลยูไนเต็ด ระหว่างปี ค.ศ. 2007 ถึง ค.ศ. 2021 จากการจัดอันดับของ Sunday Times Rich List ในปี ค.ศ. 2021 แอชลีย์เป็นบุคคลที่ร่ำรวยที่สุดอันดับที่ 61 ในสหราชอาณาจักร โดยมีมูลค่าสุทธิประมาณ 2.718 พันล้านปอนด์ ในเดือนสิงหาคม ค.ศ. 2021 แอชลีย์ประกาศว่าเขาตั้งใจที่จะก้าวลงจากตำแหน่งซีอีโอของเฟรเซอส์กรูปในเดือนพฤษภาคม ค.ศ. 2022 แต่จะยังคงเป็นกรรมการอยู่
ประวัติ

แอชลีย์เกิดที่วอลซอลล์ในเวสต์มิดแลนส์ ใน ค.ศ. 1964 และเติบโตในเบิร์นแฮม พ่อของเขาเป็นผู้จัดการร้านอาหาร
ไมก์ พอมเพโอ

| ไมก์ พอมเพโอ |
| --- | --- |
Mike Pompeo


รัฐมนตรีว่าการกระทรวงการต่างประเทศสหรัฐ
ดำรงตำแหน่ง 26 เมษายน พ.ศ. 2561 – 20 มกราคม พ.ศ. 2564
ประธานาธิบดี: ดอนัลด์ ทรัมป์
รอง: จอห์น ซัลลิแวน
ก่อนหน้า: เร็กซ์ ทิลเลอร์สัน
ถัดไป: แอนโทนี บลิงเคน​
ผู้อำนวยการสำนักข่าวกรองกลาง
ดำรงตำแหน่ง 23 มกราคม พ.ศ. 2560 – 26 เมษายน พ.ศ. 2561
ประธานาธิบดี: ดอนัลด์ ทรัมป์
รอง: จีนา แฮสเปล
ก่อนหน้า: จอห์น โอ. เบรนนัน
ถัดไป: จีนา แฮสเปล
 
ข้อมูลส่วนบุคคล
เกิด: ไมเคิล ริชาร์ด พอมเพโอ 30 ธันวาคม พ.ศ. 2506 (60 ปี) ออรินจ์ (รัฐแคลิฟอร์เนีย) สหรัฐ
พรรคการเมือง: ริพับลิกัน
คู่สมรส: ซูซัน พอมเพโอ
บุตร: 1 คน
การศึกษา: United States Military Academy (BS) Harvard University (JD)
ทรัพย์สินสุทธิ: 345,000 ดอลลาร์ (2014)
ลายมือชื่อ: 
ยศที่ได้รับการแต่งตั้ง
สังกัด: กองทัพบกสหรัฐ
ประจำการ: พ.ศ. 2529–2534
ยศ: ร้อยเอก
หน่วย: 2nd Squadron, 7th Cavalry Regiment 4th Infantry Division

ไมเคิล ริชาร์ด พอมเพโอ (อังกฤษ: Michael Richard Pompeo; เกิด 30 ธันวาคม พ.ศ. 2506) เป็นนักการข่าวกรองและนักการเมืองชาวอเมริกัน ดำรงตำแหน่งรัฐมนตรีว่าการกระทรวงการต่างประเทศคนที่ 70 ของสหรัฐ ตั้งแต่วันที่ 27 เมษายน พ.ศ. 2561 หลังจากได้รับการเสนอชื่อโดยประธานาธิบดีดอนัลด์ ทรัมป์ ก่อนหน้านั้น พอมเพโอเคยดำรงตำแหน่งผู้อำนวยการสำนักข่าวกรองกลางคนที่ 6 และสมาชิกสภาผู้แทนราษฎรจากรัฐแคนซัส เขต 4 ตั้งแต่ปี พ.ศ. 2554 ถึง พ.ศ. 2560 ก่อนหน้านั้นเป็นสมาชิกกลุ่มการเมือง Tea Party Movement ซึ่งเป็นกลุ่มการเมืองในพรรคริพับลิกัน อีกทั้งเคยดำรงตำแหน่งผู้แทนพรรคริพับลิกันประจำรัฐแคนซัสในการประชุมพรรคแห่งชาติและผู้แทนกลุ่มอิตาลี-อเมริกันในรัฐสภาสหรัฐอีกด้วย
เมื่อวันที่ 13 มีนาคม พ.ศ. 2561 ทรัมป์สนใจเสนอชื่อพอมเพโอให้ดำรงตำแหน่งรัฐมนตรีว่าการกระะทรวงการต่างประเทศสหรัฐ ถัดจากเร็กซ์ ทิลเลอร์สัน หากสมาชิกวุฒิสภาสหรัฐอเมริกาได้ลงมติรับรองการเข้าดำรงตำแหน่งแล้ว พอมเพโอจะถือเป็นรัฐมนตรีต่างประเทศคนที่ 70 นับตั้งแต่ตรารัฐบัญญัติจัดตั้งกระทรวงตั้งแต่ปี พ.ศ.  2332
โมหิต เรนะ

| โมหิต เรนะ |
| --- | --- |
เรนะในปี 2019
เกิด:  (1982-08-14) 14 สิงหาคม ค.ศ. 1982 (42 ปี)
สัญชาติ: อินเดีย
อาชีพ: นายแบบ นักแสดง
ปีปฏิบัติงาน: 2004–ปัจจุบัน
โมหิต เรนะ (อังกฤษ: Mohit Raina) เป็นนักแสดงชายชาวอินเดีย มีชื่อเสียงโด่งดังจากบท พระศิวะ จากซีรีส์เรื่อง ศิวะ พระมหาเทพ และเรื่อง มหาภารตะ และบทบาท พระเจ้าอโศกมหาราช ในซีรีส์เรื่อง อโศกมหาราช
ผลงานการแสดง > ภาพยนตร์

Don Muthu Swami (2008)
Kessari (2019)
ผลงานการแสดง > ละครโทรทัศน์

| ปี | เรื่อง | บทบาท | หมายเหตุ | Ref(s) |
| --- | --- | --- | --- | --- |
| 2006-07 | Antariksh - Ek Amar Katha | Vikrant | Debut show |  |
| 2005 | Bhabhi | Shubham |  |  |
| 2009 | Chehra | Garv Dhanvat Rai |  |  |
| 2010 | Bandini | Rishabh Hiten Mahivanshi |  |  |
| 2011 | Ganga Kii Dheej | Agantuk |  |  |
| 2011-14 | ศิวะ พระมหาเทพ | พระศิวะ | Mythological show |  |
| 2013-14 | มหาภารตะ | พระศิวะ | Mythological show | ปะทะบทบาทกับ ซอรับห์ ราจ เจน  |
| 2016 | อโศกมหาราช | เจ้าชายอโศก | Historical show |  |
รางวัลที่ได้รับ

อินเดียน เทลลี อะวอดส์  นักแสดงชายยอดเยี่ยมแห่งปี 2013 จากละครเรื่อง ศิวะ พระมหาเทพ
สตาร์กิลด์ อวอร์ด นักแสดงชายยอดเยี่ยมแห่งปี 2015 จากละครเรื่อง ศิวะ พระมหาเทพ
แหล่งข้อมูลอื่น

โมหิต เรนะ ที่อินเทอร์เน็ตมูวีเดตาเบส
โมหิต เรนะ ที่เอกซ์ (ทวิตเตอร์)